OBRAZAC 1  

Crnogorski elektroprenosni sistem AD Podgorica 

Broj iz evidencije postupaka javnih nabavki: 66/25
Redni broj iz Plana javnih nabavki: 68
Podgorica, 31.12.2025. godine
Na osnovu člana 93 stav 1 Zakona o javnim nabavkama („Službeni list CG br. 74/19, 3/23,11/23 i 84/24) Crnogorski elektroprenosni sistem AD Podgorica objavljuje        

TENDERSKU DOKUMENTACIJU

ZA OTVORENI POSTUPAK JAVNE NABAVKE

                      Usluga obezbjeđenja redundanse za TK sistem CGES
Predmet nabavke se nabavlja kao cjelina 

1. POZIV ZA NADMETANJE
 

1. Podaci o naručiocu;

2. Podaci o postupku i predmetu javne nabavke: 

2.1. Vrsta postupka,

2.2. Predmet javne nabavke (vrsta predmeta, naziv i opis predmeta),

2.3. Procijenjena vrijednost predmeta nabavke
,

2.4. Način nabavke: 

· Cjelina, po partijama,

· Zajednička nabavka,

· Centralizovana nabavka,

2.5. Posebni oblik nabavke:

· Okvirni sporazum,

· Dinamički sistem nabavki,

· Elektronska aukcija,

· Elektronski katalog,

2.6. Uslovi za učešće u postupku javne nabavke i posebni osnovi za isključenje,

2.7. Kriterijum za izbor najpovoljnije ponude,

2.8. Način, mjesto i vrijeme podnošenja ponuda i otvaranja ponuda,

2.9. Rok za donošenje odluke o izboru,

2.10. Rok važenja ponude,

2.11. Garancija ponude

2. TEHNIČKA SPECIFIKACIJA PREDMETA JAVNE NABAVKE

1. Naziv i opis predmeta nabavke u cjelini, po partijama i stavkama sa bitnim karakteristikama

2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

3. DODATNE INFORMACIJE O PREDMETU I POSTUPKU NABAVKE

Procijenjena vrijednost predmenta nabavke:

( Procijenjena vrijednost predmeta nabavke sa zaključivanjem okvirnog sporazuma

Procijenjena vrijednost predmeta javne nabavke za vrijeme trajanja okvirnog sporazuma:

( kao cjelina, procijenjene vrijednosti 57.600,00 €;
Procijenjena vrijednost prvog ugovora o javnoj nabavci:

( kao cjelina, procijenjene vrijednosti  19.200,00 €;

Obrazloženje razloga zašto predmet nabavke nije podijeljen na partije:

Poslovi ovog predmeta javne nabavke predstavljaju jedinstvenu tehničko-tehnološku cjelinu.
ZAKLJUČIVANJE OKVIRNOG SPORAZUMA

Zaključiće se okvirni sporazum:

( da 

Okvirni sporazum se odnosi na :

( predmet nabavke u cjelini

Okvirni sporazum zaključuje se 

na period od 36 mjeseci.
Okvirni sporazum će se zaključiti sa:

( prvorangiranim  ponuđačem,

Potpisnici okvirnog sporazuma su dužni da izvršavaju okvirni sporazum:
( ne
U slučaju centralizovane/zajedničke nabavke naručioci koji su obuhvaćeni okvirnim sporazumom su:

Nije primjenjivo.
Uslovi okvirnog sporazuma

Nepromjenljivi elementi okvirnog sporazuma: 

1) predmet nabavke;

2) uslovi za učešće u postupku javne nabavke;

3) ukupna procijenjena vrijednost predmeta nabavke u cjelosti za vrijeme primjene okvirnog sporazuma;
4) ponuđene pojedinačne cijene za vrijeme trajanja okvirnog sporazuma.
Promjenljivi elementi okvirnog sporazuma: nema.
Ugovori će se zaključiti neposredno na osnovu uslova iz okvirnog sporazuma i ponude dostavljene prije zaključivanja okvirnog sporazuma, uz dostavljanje dokaza o ispunjenosti obaveznih uslova.
Količina usluga za prvu godinu primjene okvirnog sporazuma definisana je tehničkom specifikacijom predmeta javne nabavke, koja je sastavni dio okvirnog sporazuma.
Prestanak važenja okvirnog sporazuma je po isteku roka od 24 mjeseca od dana zaključivanja.
Rok i način plaćanja: U jednakim mjesečnim ratama u roku od 30 dana po ispostavljanju uredne fakture za prethodni mjesec, virmanski, uplatom na žiro-račun Izvršioca.
Ugovori će se zaključivati neposredno na osnovu uslova iz okvirnog sporazuma i ponude dostavljene prije zaključivanja okvirnog sporazuma, uz dostavljanje dokaza o ispunjenosti obaveznih uslova.
Sredstvo finansijskog obezbjeđenja ugovora o javnoj nabavci biće bezuslovna i na prvi poziv naplativa garancija za dobro izvršenje ugovora u iznosu od 10% od vrijednosti ugovora sa uračunatim PDV-om, sa rokom važenja za vrijeme trajanja ugovora, koja se dostavlja uz potpisan ugovor o javnoj nabavci.
Prestanak važenja okvirnog sporazuma je po isteku roka od 36 mjeseca od dana zaključivanja.
Način zaključivanja ugovora o javnoj nabavci na osnovu okvirnog sporazuma:

( prema uslovima okvirnog sporazuma, bez ponovnog nadmetanja,
PODACI O NARUČIOCIMA KOJI ZAKLJUČUJU ZAJEDNIČKU NABAVKU
Zajednička nabavka se sprovodi za -Nije primjenjivo.
PODACI O NARUČIOCIMA KOJI SU UKLJUČENI U CENTRALIZOVANU NABAVKU
Centralizovana nabavka se sprovodi za- Nije primjenjivo.
NAČIN SPROVOĐENJA ELEKTRONSKE AUKCIJE

Elektronska aukcija će se sprovesti nakon ocjene ponuda, kao elektronski proces koji se ponavlja, radi postizanja nove - Nije primjenjivo.
ELEKTRONSKI KATALOG 
Nije primjenjivo.
PONUDA SA VARIJANTAMA

( Varijante ponude nijesu dozvoljene i neće biti razmatrane.
REZERVISANA NABAVKA
( Ne
4. NAČIN UTVRĐIVANJA EKVIVALENTNOSTI

Nije primjenjivo.
5. OSNOVI ZA OBAVEZNO ISKLJUČENJE IZ POSTUPKA JAVNE NABAVKE

Privredni subjekat će se isključiti iz postupka javne nabavke, ako: 

1) je vršio neprimjeren uticaj u smislu člana 38 stav 2 tačka 1 ovog zakona;

2) postoji sukob interesa iz člana 41 stav 1 tačka 2 ili člana 42 ovog zakona;

3) ne ispunjava uslov iz člana 99 ovog zakona;

4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;

5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;

6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;

7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili

8) postoji drugi razlog propisan ovim zakonom.
6. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

( garanciju za dobro izvršenje ugovora, za slučaj povrede ugovorenih obaveza u iznosu od 10% od ukupne vrijednosti ugovora, sa rokom važenja za vrijeme trajanja ugovora. Naručilac je ovlašćen  da  garanciju za dobro izvršenje posla naplati u cjelosti u slučaju da Izvođač ne ispuni bilo koju obavezu predviđenu ovim ugovorom i u slučaju jednostranog raskida ugovora. Ako se za vrijeme trajanja ugovora promijene rokovi za izvršenje ugovorne obaveze ili druge okolnosti koje onemogućavaju izvršenje ugovorenih obaveza, važnost  garancije se mora produžiti. Troškove produženja bankarske garancije snosi Izvođač.

7. METODOLOGIJA VREDNOVANJA PONUDA
Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma: 

 odnos cijene i kvaliteta

Vrednovanje ponuda vršiće se po osnovu kriterijuma odnos cijene i kvaliteta, primjenom relativnog (proporcionalnog) metoda.

Vrednovanje će se vršiti na osnovu:

1. Ponuđena cijena (C) –maksimalno 90 bodova 

Minimalnu cijenu obračunava se sa max brojem bodova.

Bodovi za ostale cijene obračunavaju u odnosu na najnižu ponuđenu cijenu po formuli:

 C  = (Cmin/ Cp) x 90        

Cp – ponuđena cijena bez uračunatog PDV-a

Cmin – najniža ponuđena cijena bez uračunatog PDV-a

2. Kvalitet (K) – maksimalno 10 bodova  

Kvalitet će se bodovati se odgovarajućim sertifikatom nadležnog akreditovanog tijela: 

(S) - Sertifikat ISO 27001 za upravljanje IT sigurnošću. 

Princip vrednovanja je sledeći: ponuđač koji dostavi navedeni Sertifikat dobija 10 bodova po ovom podkriterijumu, ponuđač koji ne dostavi dobija 0 bodova. Sertifikat se dostavlja u ponudi. 
Ponuđač sa najvećim ukupnim brojem bodova (U=C+K)  biće izabran kao prvorangirani.''

8. JEZIK PONUDE

- Ponuda se sačinjava na crnogorskom i drugom jeziku koji je u službenoj upotrebi u Crnoj Gori, u skladu sa Ustavom i zakonom
- Engleski jezik za djelove ponude koji se odnose na: termine iz tehničke specifikacije koje i Naručilac koristi.
9. NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 30.01.2026. godine do 08:00 sati. Otvaranje ponuda održaće se dana 30.01.2026. godine u 08:00 sati. 
Napomena: Ako ponuđač ne može da podnese garanciju ponude u ESJN u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda na adresu: Crnogorski elektroprenosni sistem AD Bulevar Svetog Petra Cetinjskog 18, Podgorica, radnim danima od 07:00 do 15:00 sati, zaključno sa danom 30.01.2026. godine do 08:00 sati.

 Original garancije ponude dostavlja se u posebnoj koverti na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake ,,garancija ponude" i "ne otvaraj prije roka za otvaranje ponuda."

10. USLOVI ZA AKTIVIRANJE GARANCIJE PONUDE

Garancija ponude će se aktivirati ako ponuđač: 

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

11. TAJNOST PODATAKA

Tenderska dokumentacija ne sadrži tajne podatke.
12. UPUTSTVO ZA SAČINJAVANJE PONUDE

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.
13. NAČIN ZAKLJUČIVANJA I IZMJENE UGOVORA O JAVNOJ NABAVCI

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

- Podatke o Naručiocu i Izvršiocu;

- Osnov ugovora;

- Predmet ugovora;

- Ugovorenu vrijednost sa PDV-om (ugovorena vrijednost bez PDV-a, vrijednost PDV-a);

- Antikorupcijsku klauzulu u smislu člana 38 stav 3 Zakona o javnim nabavkama (“Sl.list CG” br. 74/19, 3/23 i 11/23).
Izvršilac se obavezuje:

• da odmah, po zahtjevu ovlašćenog lica Naručioca, pristupi otklanjanju uočenih nedostataka i propusta u obavljanju posla,

• da nadoknadi svu imovinsku štetu Naručiocu, koja bude prouzrokovana nesavjesnim ili nekvalitetnim radom ili krivicom lica koje vrši uslugu,

• da sarađuje i obavljanje svojih poslova koordinira sa nadležnim službama i odgovornim licima Naručioca;

• da činjenice i podatke prikupljene tokom izvršenja poslova iz ovog Ugovora čuva kao poslovnu tajnu i po isteku Ugovora, i da ih po potrebi dostavlja Naručiocu;
Ugovorne strane su saglasne da do raskida ovog Ugovora može doći u sledećim slučajevima:

• ako Izvršilac ne bude izvršavao svoje obaveze u rokovima i na način predviđen Ugovorom,
•u slučaju kada Naručilac ustanovi da pružene usluge ili način na koje se pružaju, odstupa od traženog, odnosno ponuđenog iz ponude Izvršioca,

• u slučaju da se osoblje Izvršioca ne pridržava svojih obaveza, i

•u drugim slučajevima nesavjesnog obavljanja posla. 

Naručilac ima pravo da jednostrano raskine Ugovor o javnoj nabavci u slučaju da Izvođač:

a) prekine pružanje usluga ili na neki drugi način jasno ispolji svoju namjeru da ne nastavi sa izvršavanjem svojih ugovornih obaveza;

b) ne izvršava svoje obaveze u rokovima i na način predviđen Ugovorom;

c) u slučajevima predviđenim članom 150 ZJN.

Izvršilac i njegovo osoblje se obavezuje da u toku važenja ovog Ugovora, kao i u roku od 2 (dvije) godine po isteku ovog ugovora, ne iznose bilo kakve službene ili povjerljive informacije u vezi ovog Ugovora, poslova i aktivnosti Naručioca, bez prethodne pisane saglasnosti Naručioca.
Naručilac je obavezan da u slučaju uočavanja propusta u obavljanju posla pisanim putem pozove Izvršioca i da putem Zapisnika zajednički konstatuju uzrok i obim uočenih propusta.

Naručilac i Izvršilac su saglasni da sastavni i obavezujući dio Ugovora čine sljedeća dokumenta:

- Ponuda Izvršioca;

- Garancija za dobro izvršenje ugovora.

Na sve što nije regulisano odredbama ovog ugovora, primjeniće se odredbe Zakona o obligacionim odnosima (Sl. list Crne Gore br. 47/08, 4/11, 22/17) koje su primjenljive i odnose se na ovu vrstu usluga i ugovora. 
Ugovorne strane su saglasne da eventualne sporove povodom ovog ugovora rješavaju sporazumom. U protivnom, ugovara se nadležnost suda u Podgorici.
( Ugovor o javnoj nabavci i okvirni sporazum tokom njihovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama: 
- ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene, sa utvrđenim obimom i prirodom mogućih izmjena kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora;

- radi nabavke dodatnih radova koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećIm radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora;
-kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora; 
-kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti, 
-kad se vrši zamjena podugovarača, u skladu sa članom 128 st. 10, 11 i 12 ovog zakona;

- ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ZJN.
14. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.
[image: image1.emf]
15. UPUTSTVO O PRAVNOM SREDSTVU
Privredni subjekat može da izjavi žalbu protiv ove tenderske dokumentacije Komisiji za zaštitu prava:

   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.
Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

� Podatke iz tačke 1. Poziv za nadmetanje naručilac neposredno UNOSI na ESJN elektronskim putem;


� U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;


� Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;


� Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;


� Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.


� Ukoliko je predmet nabavke podijenjen na partije ovaj dio brisati


� Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije


� Naručilac definiše uslove okvirnog sporazuma


� Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma


� U ovom dijelu moguće je i predvidjeti raskid ugovora, ugovorne kazne i ostale elemente ugovora

